Húsini eru bygd umleið 1870-80 við afturatbygging umleið 1890-1900. Bóndin Joen Joensen, ið var vaksin upp á Skarvanesi, hjá morbróðurinum Gutta, lat smíða húsini. Hann varð kallaður Gutta Jogvan eftir morbróðurinum. Sonur hansara, Johannes, búði í húsunum, sum tey eru í dag, líka til umleið 1965. Poul Johannes úr Klæmintstovu í Dali, sum var dugnaligur bátasmiður, hevur smíðað húsini. Hanus Antoniusen var við sum lærlingur. Upprunahúsini fevna um roykstovuna og glasstovuna. Gong og tvey kømur eru bygd afturat. Útveggir norðureftir og vestursjøldur eru grótlaðaðir í uppruna húsinum, annars eru húsini úr timbri við flagtekju. Moldgólv er í roykstovuni, onnur gólv eru úr timbri. Føroya Forngripafelag keypti húsini frá Johannes Joensen í 1958 við teimum treytum, at felagið umvælur húsini, og at Johannes Joensen kann búgva í teimum so leingi hann livir. Síðan hann doyði í 1965, hava húsini staðið tóm og verða nýtt sum savn. Savnsbúð Snotulig nýggj sølubúð er latin upp í samband við framsýningina í Brekkutúni. Les meira Kaffistova við góðum útsýni Til ber at keypa ein kopp av kaffi og njóta hann á okkara hugnaligu kafe. Opið er frá 10 til 17. Les meira Ársfrágreiðingin 2008 Les meira